Käytätkö sekä Androidia että Windowsia? Microsoftilla on sinulle hyviä uutisia | Tivi
Käytätkö sekä Androidia että Windowsia? Microsoftilla on sinulle hyviä uutisia
Jori Virtanen, 16.12.2019 11:34 Sovellukset ja palvelutÄlypuhelimetAndroidWindows
Windows 10:n ja Android-kännykän omistajia ilahduttanee, että puhelimella voi jatkossa soittaa myös pc:llä.
Windowsille suunniteltu Your Phone -sovellus helpottaa Android-omistajien elämää. Sovelluksen avulla voi synkronoida puhelimen sisällön pc:lle näppärästi aina viestejä, kuvia ja puhelimen antamia notifikaatioita myöten.
Zdnet havaitsi Microsoftin iloitsevan tviitissä, että jatkossa myös niin puheluiden soittaminen kuin vastaanottaminenkin onnistuu pc:n kautta.
Microsoft testasi soitto-ominaisuuden toimivuutta aluksi Samsungin Galaxy-malliston puhelimilla, mutta jatkossa soitot onnistuvat siis myös muilla laitteilla. TechRadarin mukaan tietokoneeseen kytketyssä kännykässä pitää tosin olla Android 7.0 tai sitä tuoreempi käyttöjärjestelmä.
Toiminnon sisältävä päivitys jaetaan käyttäjille asteittain.
Sovellukset ja palvelutÄlypuhelimetAndroidWindows
Koronavirus jatkaa leviämistään varotoimista huolimatta – Finnair joutui mukaan keskusteluun
09:39 Kiina
Miehet ehtivät kyselyn mukaan harrastaa liikuntaa ja katsoa televisiota, naiset eivät – Mistä on kyse?
14:12 Televisio